በወርሃ ሰኔ  የእንግሊዝ ኢኮኖሚ እየወረደ መምጣቱ ተመለከተ
ባለፈው  የፈረንጆቹ ወርሃ ሰኔ ላይ የእንግሊዝ ኢኮኖሚ እየወረደ መምጣቱና  በሀገሪቱ የሚገኙ የህዝብ አገልግሎት ሰጪ ተቋማት ችግር ውስጥ መግባታቸው ተዘገበ ።   በባለፈው የፈረንጆች ወር የእንግሊዝ መንግስት የነበረበትን ብድር ከነወለዱ እንዲከፍል ከተገደደ በኋላ የብድር ፍላጎቱ የበለጠ እየጨመረ መምጣቱ ተገልጿል፡፡የመንግስት ባንኮችን ሳይጨምር በህዝብ አገልግሎት ዘርፍ የተሰማሩ ተቋማት ብድር  በአመቱ መጀመሪያ ከነበረው የ2 ቢሊዮን ዩሮ እስከ ሰኔ ወር ብቻ ወደ 6ነጥብ 9 ቢሊዮን ዩሮ አድጓል፡፡ ይህም ማለት መጀመሪያ ከነበረበት ከ3 እጥፍ በላይ እድገት አሳይቷል ማለት ነው፡፡የእንግሊዝ የብሄራዊ ስታቲስቲክስ ቢሮ ያወጣው መረጃ እንደሚያሳየው በቀጣይ በሚኖሩት የንግድ ጊዜያትም የብድር ሁኔታው በዚህ ከቀጠለ ወደ 22ነጥብ 8 ቢሊዮን ዩሮ በማደግ ሀገሪቱን ትልቅ የኢኮኖሚ ቀውስ ውስጥ ሊከታት እንደሚችል ተገልጿል፡፡ተቋሙ  በፈረንጆቹ መጋቢት ወር ያወጣው ሌላ መረጃ እንደሚያሳየው በመጋቢት ወር የነበረው አጠቃላይ የብድር መጠን 46ነጥብ 2 ቢለዮን ዩሮ ደርሶ እንደነበር የእንግሊዝ የበጀት ቁጥጥር ባለስልጣን አስታውቋል፡፡ የበጀት ቁጥጥር ባለስልጣን እንዳለው በቀጣዩ አመትም መንግስት 58 ቢሊዮን ዩሮ ብድር ሊጠይቅ እንደሚችል ተቋሙ ግምቱን አስቀምጧል፡፡ስኮት ቦውማን የተባለው እንግሊዛዊ የኢኮኖሚ ባለሙያ እንዳለው የዚህ ወር ውጤት እንደሚያሳየው  የህዝብ አገልግሎት ሠጪ ተቋማት ያሉበት ሁኔታ አስከፊ እየሆነ እንደመጣ እና ግለሰቦችም ድህነት ውስጥ እየገቡ በመሆኑ በቀጣይ ጥቂት አመታት ውስጥ የሀገሪቷ አማካይ እድገትም አደጋ ውስጥ እንደሚገባ ተናግሯል፡፡ የበጀት ቁጥጥር ባለስልጣን ባለፈው ሳምንት ያወጣው መግለጫ እንደሚያሳየውም አገልግሎት ሰጪ ተቋማት አደጋ ላይ  እንደሆኑ የሚያሳይ ነው፡፡የብሄራዊ ስታቲስቲክስ መረጃ እንደሚያሳየው ከህዝብ አገልግሎት ሰጪ ተቋማት ውጪ የመንግስት ብድር ብቻ 1ነጥብ 75 ትሪሊዮን ዩሮ የደረሰ ሲሆን ይህም ከሀገሪቱ አመታዊ ገቢ ጋር ተቀራራቢ ነው፡፡አብዛኛው ነዋሪም የብደሩ መጠን እዚህ የደረሰበትን ምክንያት የሀገሪቱ ከአውሮፓ ህብረት መውጣት ጋር ያያዙታል፡፡( ምንጭ: ቢቢሲ) 